CELEX: 32021R0686
Language: et
Date: 2021-04-23 00:00:00
Title: Komisjoni rakendusmäärus (EL) 2021/686, 23. aprill 2021, millega lubatakse toidu kohta esitada tervisealane väide, milles ei osutata haigestumise riski vähendamisele ning laste arengule ja tervisele, ning muudetakse määrust (EL) nr 432/2012 (EMPs kohaldatav tekst)

27.4.2021   
               
               
                  ET
               
               
                  Euroopa Liidu Teataja
               
               
                  L 143/8
               
            
         KOMISJONI RAKENDUSMÄÄRUS (EL) 2021/686,
         23. aprill 2021,
         millega lubatakse toidu kohta esitada tervisealane väide, milles ei osutata haigestumise riski vähendamisele ning laste arengule ja tervisele, ning muudetakse määrust (EL) nr 432/2012
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eelkõige selle artikli 18 lõiget 4,
         ning arvestades järgmist:
         
                     (1)
                  
                  
                     Määruse (EÜ) nr 1924/2006 kohaselt on keelatud esitada toidu kohta tervisealaseid väiteid, kui komisjon ei ole kõnealuse määruse kohaselt selleks luba andnud ja kui need väited ei ole esitatud lubatud väidete nimekirjas.
                  
               
                     (2)
                  
                  
                     Vastavalt määruse (EÜ) nr 1924/2006 artikli 13 lõikele 3 võeti vastu komisjoni määrus (EL) nr 432/2012, (2) millega kehtestatakse nimekiri tervisealastest väidetest, mida on lubatud esitada toidu kohta, välja arvatud haigestumise riski vähendamisele ning laste arengule ja tervisele viitavad väited.
                  
               
                     (3)
                  
                  
                     Määruses (EÜ) nr 1924/2006 on ka sätestatud, et tervisealaste väidete loataotlusi võivad toidukäitlejad esitada liikmesriigi pädevale asutusele. Liikmesriigi pädev asutus peab edastama nõuetekohased taotlused teaduslikuks hindamiseks Euroopa Toiduohutusametile (EFSA) (edaspidi „toiduohutusamet“) ning samuti komisjonile ja liikmesriikidele teadmiseks.
                  
               
                     (4)
                  
                  
                     Komisjon peab tervisealaste väidete lubamise kohta otsuse tegemisel võtma arvesse toiduohutusameti arvamust.
                  
               
                     (5)
                  
                  
                     Et edendada uuendustegevust, kohaldatakse uutel teaduslikel andmetel põhinevate ja/või konfidentsiaalsete andmete kaitse taotlust hõlmavate tervisealaste väidete suhtes loa kiirendatud väljastamist.
                  
               
                     (6)
                  
                  
                     Pärast seda, kui äriühing Specialised Nutrition Europe (edaspidi „SNE“) oli esitanud määruse (EÜ) nr 1924/2006 artikli 13 lõike 5 kohase taotluse, pidi toiduohutusamet esitama arvamuse tervisealase väite kohta, mis on seotud süsivesikute lahustega ning nende mõjuga füüsilise soorituse parandamisele intensiivse ja pikaajalise füüsilise koormuse ajal (küsimus nr EFSA-Q-2017-00621). Taotleja esitatud väide oli sõnastatud järgmiselt: „Glükeemiliste süsivesikute tarbimine intensiivse ja pikaajalise füüsilise koormuse ajal aitab parandada füüsilist sooritust.“
                  
               
                     (7)
                  
                  
                     Komisjon ja liikmesriigid said 13. märtsil 2018 toiduohutusameti teadusliku arvamuse, (3) milles jõuti esitatud andmete põhjal järeldusele, et intensiivse ja pikaajalise füüsilise koormuse ajal süsivesikute lahuste tarbimise ja füüsilise soorituse paranemise vahel on põhjuslik seos tervete treenitud täiskasvanute sihtrühma puhul, kes teevad suure intensiivsusega (vähemalt 65 % MHT-st) ja pikaajalist (vähemalt 60 minutit) füüsilist treeningut. Seetõttu tuleks seda järeldust kajastav tervisealane väide lugeda vastavaks määruse (EÜ) nr 1924/2006 nõuetele ning see tuleks lisada liidu lubatud tervisealaste väidete nimekirja, mis on kehtestatud määrusega (EL) nr 432/2012.
                  
               
                     (8)
                  
                  
                     Määruse (EÜ) nr 1924/2006 artikli 13 lõikes 3 on sätestatud, et lubatud tervisealaste väidete juurde peavad olema lisatud kõik vajalikud tingimused (sh piirangud) nende väidete kasutamiseks. Seega peaks lubatud tervisealaste väidete nimekiri sisaldama asjaomaste väidete sõnastust, nende kasutamise eritingimusi ning vajaduse korral toidu kasutustingimusi või -piiranguid ja/või lisaselgitust või -hoiatust määruses (EÜ) nr 1924/2006 sätestatud eeskirjade kohaselt ning kooskõlas toiduohutusameti arvamustega.
                  
               
                     (9)
                  
                  
                     Määruse (EÜ) nr 1924/2006 üks eesmärkidest on tagada, et tervisealased väited on tõesed, selged, usaldusväärsed ja tarbijale kasulikud ning et sellega on sõnastuse ja esitlemise puhul arvestatud. Seetõttu peaksid taotleja esitatud väite suhtes, kui selle sõnastusel on tarbija jaoks sama tähendus kui lubatud tervisealasel väitel (sest see näitab, et toidugrupi, toidu või ühe selle koostisosa ja tervise vahel on sama seos), kehtima samasugused kasutustingimused, nagu on osutatud käesoleva määruse lisas.
                  
               
                     (10)
                  
                  
                     Määruse (EÜ) nr 1924/2006 artikli 20 kohaselt tuleks toitumis- ja tervisealaste väidete registrit, mis sisaldab kõiki heakskiidetud tervisealaseid väiteid, käesoleva määrusega lubatud tervisealase väite arvesse võtmiseks ajakohastada.
                  
               
                     (11)
                  
                  
                     Seepärast tuleks määrust (EL) nr 432/2012 vastavalt muuta.
                  
               
                     (12)
                  
                  
                     Liikmesriikidega on konsulteeritud,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas esitatud tervisealane väide lisatakse määruse (EÜ) nr 1924/2006 artikli 13 lõike 3 kohasesse liidu lubatud väidete nimekirja.
         
         
            Artikkel 2
            Määruse (EL) nr 432/2012 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 404, 30.12.2006, lk 9.
         
            (2)  Komisjoni 16. mai 2012. aasta määrus (EL) nr 432/2012, millega kehtestatakse nimekiri tervisealastest väidetest, mida on lubatud esitada toidu kohta, välja arvatud haigestumise riski vähendamisele ning laste arengule ja tervisele viitavad väited (ELT L 136, 25.5.2012, lk 1).
         
            (3)  EFSA Journal 2018;16(3):5191.
      
      
         
            LISA
            Määruse (EL) nr 432/2012 lisasse kantakse tähestikulises järjekorras järgmine kanne:
            
               
                           Toitaine, aine, toit või toidugrupp
                        
                        
                           Väide
                        
                        
                           Väite kasutamise tingimused
                        
                        
                           Toidu kasutamise tingimused ja/või piirangud ja/või lisaselgitus või hoiatus
                        
                        
                           EFSA Journal nr
                        
                        
                           Asjaomane kande number EFSA-le esitatud konsolideeritud nimekirjas
                        
                     
                           „Süsivesikulahused
                        
                        
                           Süsivesikulahused aitavad kaasa füüsilise soorituse parandamisele treenitud täiskasvanute intensiivse ja pikaajalise füüsilise koormuse korral.
                        
                        
                           Väidet võib kasutada üksnes selliste süsivesikulahuste puhul, mis kasutusjuhendi kohaselt annavad 30–90 g süsivesikuid tunnis, kui asjaomased süsivesikud on glükoos, sahharoos, fruktoos ja/või maltodekstriinid järgmistel tingimustel:
                           
                                       a)
                                    
                                    
                                       fruktoos (saadud fruktoosist ja/või sahharoosist) ei tohi moodustada rohkem kui 1/3 süsivesikute üldsisaldusest ja
                                    
                                 
                                       b)
                                    
                                    
                                       glükoos (saadud glükoosist, sahharoosist ja/või maltodekstriinidest) ei tohi ületada 60 g/h.
                                    
                                 Tarbijat tuleb teavitada, et kasulik toime avaldub ainult treenitud täiskasvanutele, kes teevad intensiivset (vähemalt 65 % MHT-st) ja pikaajalist (vähemalt 60 minutit) füüsilist treeningut.
                        
                        
                           Väidet võib kasutada üksnes toidu puhul, mis on ette nähtud treenitud täiskasvanutele, kes teevad intensiivset ja pikaajalist füüsilist treeningut.
                        
                        
                           2018;16(3):5191“